Document ID: 32014R0448

IZVEDBENA UREDBA KOMISIJE (EU) št. 448/2014
z dne 2. maja 2014
o spremembi Izvedbene uredbe (EU) št. 1035/2011 s posodobitvijo sklicevanj na priloge k Čikaški konvenciji
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (Uredba o izvajanju služb) (1) in zlasti členov 4, 6 in 7 Uredbe,
ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (2) ter zlasti člena 8b(6) Uredbe,
ob upoštevanju naslednjega:
(1)
Izvedbena uredba Komisije (EU) št. 1035/2011 (3) določa izvedbena pravila za izvajanje navigacijskih služb zračnega prometa. S temi izvedbenimi pravili se uveljavljajo standardi in obveznosti iz Konvencije o mednarodnem civilnem letalstvu, podpisane v Čikagu dne 7. decembra 1944 (Čikaška konvencija), v skladu s cilji, določenimi v členu 1(3) Uredbe (ES) št. 549/2004 Evropskega parlamenta in Sveta (4) ter členu 2(2)(d) Uredbe (ES) št. 216/2008.
(2)
Mednarodna organizacija civilnega letalstva (v nadaljnjem besedilu: ICAO) je nedavno spremenila priloge 3, 4, 10, 11, 14 in 15 k Čikaški konvenciji. Spremembe prilog 3, 4, 10 in 11 ter sprememba 11-A Priloge 14 in Priloge 15 so začele veljati 14. novembra 2013, sprememba 11-B Priloge 14 pa bo začela veljati 14. novembra 2014.
(3)
Kot je navedeno v uvodni izjavi 14 Izvedbene uredbe (EU) št. 1035/2011, bi morale navigacijske službe zračnega prometa do popolnega prenosa ustreznih standardov ICAO v zakonodajo Unije delovati v skladu z ustreznimi standardi ICAO. To velja tudi za revidirane standarde, ki izhajajo iz nedavnih sprememb prilog k Čikaški konvenciji. Sklicevanja na Konvencijo iz Izvedbene uredbe (EU) št. 1035/2011 bi bilo zato treba ustrezno posodobiti.
(4)
Ukrepi iz te uredbe so v skladu z mnenjem Odbora za enotno evropsko nebo, ki je bil ustanovljen s členom 5 Uredbe (ES) št. 549/2004 -
SPREJELA NASLEDNJO UREDBO:
Člen 1
Priloge k Izvedbeni uredbi (EU) št. 1035/2011 se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. maja 2014

Labels: 8
13
5